ข้อบัญญัติองค์การบริหารส่วนตำบลนาตาล่วงข้อบัญญัติองค์การบริหารส่วนตำบลนาตาล่วงเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลนาตาล่วงอำเภอเมืองตรัง จังหวัดตรังพ.ศ. ๒๕๕๔[๑] อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลบางรักโดยความเห็นชอบของสภาองค์การบริหารส่วนตำบลนาตาล่วง และนายอำเภอเมืองตรังจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลนาตาล่วง เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่องค์การบริหารส่วนตำบลนาตาล่วงอำเภอเมืองตรัง จังหวัดตรัง พ.ศ. ๒๕๕๔ข้อ ๒ ข้อบัญญัตินี้ให้ใช้บังคับตั้งแต่วันที่๔ พฤษภาคม ๒๕๕๔ เป็นต้นไปและให้สิ้นสุดระยะเวลาการใช้บังคับเมื่อมีประกาศให้ใช้บังคับผังเมืองรวมระดับเมืองหรือผังเมืองรวมระดับชุมชนในท้องที่ตามข้อ๓ข้อ ๓ ในข้อบัญญัตินี้(๑) บริเวณที่๑ หมายความว่า พื้นที่ในบริเวณ ดังต่อไปนี้ด้านเหนือ จดเส้นตั้งฉากกับแนวเขตทางรถไฟสายใต้แยกทุ่งสง กันตัง ฟากตะวันออก ที่จุดซึ่งถนนต้นปริง - บายพาสบรรจบกับแนวเขตทางรถไฟสายใต้ไปทางทิศเหนือ ตามแนวเขตทางรถไฟสายใต้ แยกทุ่งสง -กันตัง เป็นระยะ ๒๐๐ เมตร และเป็นแนวเส้นตรงไปทางทิศตะวันออกบรรจบคลองห้วยยางฝั่งใต้ด้านตะวันออก จดถนนสาธารณะไม่ปรากฏชื่อฟากตะวันตกด้านใต้ จดหลักเขตที่๔ เป็นเส้นตั้งฉากระยะ ๕๐ เมตร กับศูนย์กลางถนนบ้านโพธิ์ไปทางทิศตะวันตกจนบรรจบกับหลักเขตที่ ๓ด้านตะวันตก จดหลักเขตที่๓ ซึ่งเป็นเส้นขนานระยะ ๕๐ เมตร กับศูนย์กลางทางหลวงแผ่นดินหมายเลข ๔(๒) บริเวณที่ ๒ หมายความว่าพื้นที่ในบริเวณหมายเลข ๒.๑ ถึง หมายเลข ๒.๒ มีรายการ ดังต่อไปนี้(๒.๑)ด้านเหนือ จดเส้นขนานระยะ ๒๐๐ เมตร กับศูนย์กลางถนนนาตาล่วงและถนนสายคด้านตะวันออก จดแนวเส้นแบ่งเขตระหว่างตำบลบ้านโพธิ์กับตำบลนาตาล่วงด้านใต้ จดเส้นขนานระยะ๕๐ เมตร กับศูนย์กลางถนนน้ำผุดเหนือคลองห้วยยาง ฝั่งเหนือและเส้นตั้งฉากกับแนวเขตทางรถไฟสายใต้ แยกทุ่งสง - กันตัง ฟากตะวันออก ที่จุดซึ่งถนนต้นปริง- บายพาส บรรจบกับแนวเขตทางรถไฟสายใต้ไปทางทิศเหนือ ตามแนวเขตทางรถไฟสายใต้แยกทุ่งสง กันตัง เป็นระยะ ๒๐๐ เมตรด้านตะวันตก จดเส้นขนานระยะ ๕๐ เมตรกับทางหลวงแผ่นดินหมายเลข ๔ และแนวเขตทางรถไฟสายใต้ แยกทุ่งสง - กันตังฟากตะวันออก(๒.๒)ด้านเหนือ จดแนวเส้นตรงที่ลากจากแนวเขตทางรถไฟสายใต้แยกทุ่งสง - กันตังที่จุดเส้นขนานระยะ ๒๐๐ เมตรกับศูนย์กลางถนนสาธารณะไม่ปรากฏชื่อไปทางทิศตะวันออก บรรจบกับถนนหนองเถีย - เกาะบกและถนนหนองเถีย - เกาะบก ฟากใต้ด้านตะวันออก จดแนวเขตทางรถไฟสายใต้ แยกทุ่งสง - กันตังฟากตะวันตกเส้นขนานระยะ ๕๐ เมตร กับแนวเขตทางรถไฟสายใต้แยกทุ่งสง - กันตังและสวนสมเด็จพระศรีนครินทร์ (สวนสาธารณะห้วยน้ำผุด)ด้านใต้ จดหลักเขตที่๒๖ เป็นเส้นตรงไปทางทิศตะวันตก ผ่านถนนน้ำผุดใต้ ถึงหลักเขตที่ ๒๕และแนวเส้นแบ่งเขตระหว่างตำบลนาตาล่วงกับถนนบางรักด้านตะวันตก จดแนวเส้นตรงที่ลากจากบริเวณถนนสาธารณะไม่ปรากฏชื่อฟากตะวันตกไปทางทิศเหนือบรรจบกับถนนต้นปริง บายพาส และถนนหนองเถีย - เกาะบก ฟากตะวันออกทั้งนี้ยกเว้นบริเวณวัดน้ำผุดใต้(๓) บริเวณที่ ๓ หมายความว่าพื้นที่ในบริเวณหมายเลข ๓.๑ ถึงหมายเลข ๓.๓ มีรายการ ดังต่อไปนี้(๓.๑)ด้านเหนือ จดแนวเขตผังเมืองรวมด้านเหนือซึ่งเป็นเส้นตั้งฉากกับทางหลวงแผ่นดินหมายเลข ๔ที่จุดซึ่งอยู่ห่างจากหลักเขตเทศบาลนครตรังไปทางทิศตะวันตกเฉียงเหนือตามแนวทางหลวงแผ่นดินหมายเลข ๔ เป็นระยะ ๑‚๐๐๐ เมตร และป่าไม้ถาวรตามมติคณะรัฐมนตรีป่าทุ่งใสเจ็ดห้างและป่าควนไม้ค้งด้านตะวันออก จดแนวเส้นแบ่งเขตระหว่างตำบลบ้านโพธิ์กับตำบลนาตาล่วงด้านใต้ จดเส้นขนานระยะ๒๐๐ เมตร กับศูนย์กลางถนนนาตาล่วงและถนนสาย คด้านตะวันตก จดแนวเขตทางรถไฟสายใต้แยกทุ่งสง - กันตัง ฟากตะวันออก(๓.๒)ด้านเหนือ จดแนวเขตผังเมืองรวมด้านเหนือซึ่งเป็นแนวเส้นตรงที่ลากจากจุดกึ่งกลางสะพานข้ามแม่น้ำตรังไปทางทิศตะวันออกเฉียงเหนือบรรจบกับทางหลวงแผ่นดินหมายเลข ๔ ที่จุดซึ่งอยู่ห่างจากหลักเขตเทศบาลนครตรังจังหวัดตรัง หลักเขตที่ ๒ ไปทางทิศตะวันตกเฉียงเหนือตามแนวเขตทางหลวงแผ่นดินหมายเลข๔ เป็นระยะ ๑,๐๐๐ เมตร และเขาสามบาท ด้านตะวันออก จดแนวเขตทางรถไฟสายใต้ แยกทุ่งสง - กันตังฟากตะวันตกและถนนหนองเถีย - เกาะบก ฟากใต้ และฟากตะวันตกด้านใต้ จดแนวเส้นตรงที่ลากจากสามแยกบริเวณวัดไทรงามไปทางทิศตะวันออกบรรจบกับทางหลวงแผ่นดินหมายเลข๔ ที่จุดซึ่งทางหลวงแผ่นดินหมายเลข ๔บรรจบกับถนนสาธารณะไม่ปรากฏชื่อไปทางทิศตะวันตกเฉียงเหนือตามแนวทางหลวงแผ่นดินหมายเลข๔ เป็นระยะ ๒๐๐ เมตร ถนนสาธารณะไม่ปรากฏชื่อ ฟากตะวันออก ถนนหนองเถีย - เกาะบกฟากตะวันตกและฟากเหนือและถนนสาย ข๑ ฟากเหนือด้านตะวันตก จดแนวเขตผังเมืองรวมด้านเหนือซึ่งเป็นแนวเส้นตรงที่ลากไปทางด้านตะวันออกเฉียงใต้บรรจบกับสะพานวัดไพรสณฑ์และเขาสามบาททั้งนี้ ยกเว้นบริเวณสถานีอนามัยนาขาวัดไทรงาม และโรงเรียนวัดไทรงาม(๓.๓)ด้านเหนือ จดถนนสาย ข๑ ฟากใต้วัดไพรสณฑ์และโรงเรียนวัดไพรสณฑ์ด้านตะวันออก จดแนวเส้นตรงที่ลากจากจุดซึ่งถนนสาย ข๑บรรจบกับถนนหนองเถีย - เกาะบก ฟากตะวันออกไปทางทิศใต้ บรรจบคลองปอนด์ ฝั่งเหนือด้านใต้ จดคลองปอนด์ฝั่งเหนือ วิทยาลัยสารพัดช่างตรัง โรงงานปรับปรุงคุณภาพน้ำเทศบาลนครตรังด้านตะวันตก จดเส้นขนานระยะ ๑๕ เมตรกับริมแม่น้ำตรัง ฝั่งตะวันออกข้อ ๔ ให้กำหนดพื้นที่ในท้องที่องค์การบริหารส่วนตำบลนาตาล่วงภายในบริเวณแนวเขตตามแผนที่ท้ายข้อบัญญัตินี้ เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) ไซโลเก็บผลิตผลทางการเกษตร(๖) สุสานและฌาปนสถานตามกฎหมายว่าด้วยสุสานและฌาปนสถาน(๗) โรงกำจัดมูลฝอย(๘) โรงซื้อขายเศษวัสดุ(ข) ภายในบริเวณที่ ๒ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงกำจัดมูลฝอย(ค) ภายในบริเวณที่ ๓ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชน หรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) อาคารอยู่อาศัยหรืออาคารพาณิชยกรรมประเภทห้องแถวหรือตึกแถว เว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๓) ห้องชุด อาคารชุด หรือหอพัก(๔) อาคารอยู่อาศัยหรืออาคารประกอบพาณิชยกรรมประเภทอาคารขนาดใหญ่(๕) โรงแรมตามกฎหมายว่าด้วยโรงแรมข้อ ๕ ภายในบริเวณพื้นที่ที่กำหนดไว้ตามข้อ ๔ห้ามบุคคลใดดัดแปลง ใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้ แต่ห้ามดัดแปลงใช้หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๔ข้อ ๗ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงใช้หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งเป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลนาตาล่วงรักษาการตามข้อบัญญัตินี้ประกาศณ วันที่ ๓ พฤษภาคม พ.ศ. ๒๕๕๔ณัฐพงษ์เนียมสมนายกองค์การบริหารส่วนตำบลนาตาล่วง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลนาตาล่วง เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลนาตาล่วงอำเภอเมืองตรัง จังหวัดตรัง พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๒๑ มิถุนายน๒๕๕๔ณัฐวดี/ตรวจ๒๑ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๖๔ ง/หน้า ๘๐/๘ มิถุนายน ๒๕๕๔